b"\n_START_ARTICLE_\nEternal Sunshine of the Spotless Mind\n_START_SECTION_\nArgument\n_START_PARAGRAPH_\nTot i les seves personalitats radicalment oposades, Joel Barish (Jim Carrey) i Clementine Kruczynski (Kate Winslet) comencen una relaci\xc3\xb3 amorosa durant en el trajecte del Ferrocarril de Long Island a Montauk. Ell \xc3\xa9s emocionalment retret i ella un esperit lliure._NEWLINE_Despr\xc3\xa9s de dos anys junts i de diverses discussions, la Clementine decideix llogar els serveis de l'empresa Lacuna Inc. perqu\xc3\xa8 li esborrin tots els records de la seva relaci\xc3\xb3 amorosa. En Joel descobreix sobtadament que la seva parella ja no el reconeix i ha oblidat tot el que havien passat junts. Ensorrat per aquest fet, decideix sotmetre's al mateix procediment. Aix\xc3\xb2 no obstant, durant el proc\xc3\xa9s d'eliminaci\xc3\xb3 dels seus records sobre la Clementina, el seu inconscient es rebel\xc2\xb7la perqu\xc3\xa8 realment no vol oblidar els seus records. En la seva ment, en Joel torna a reviure els seus records i intenta sabotejar el proc\xc3\xa9s. Malgrat els seus esfor\xc3\xa7os, la seva mem\xc3\xb2ria es continua esborrant a poc a poc._NEWLINE_Paral\xc2\xb7lelament al proc\xc3\xa9s d'eliminaci\xc3\xb3 de la mem\xc3\xb2ria d'en Joel, tamb\xc3\xa9 es revela les relacions entre els empleats de Lacuna que el supervisen. La Mary (Kirsten Dunst) es lamenta d'haver tingut un affaire amb el Dr. Mierzwiak (Tom Wilkinson), cap de l'empresa Lacuna, i decideix esborrar els seus records despr\xc3\xa9s que la dona del doctor els descobr\xc3\xads._NEWLINE_En Joel i la Clementine es retroben un altre cop en el tren i comencen a recordar la seva antiga relaci\xc3\xb3 amorosa. Tot i la commoci\xc3\xb3 inicial per no tenir uns records clars del seu passat envers l'altre, per\xc3\xb2 sabent que va acabar malament, estan disposats a tornar-ho a intentar."